**JAVNI POZIV ZA BESPLATNO UČEŠĆE U PROGRAMU PODRŠKE RAZVOJU BIZNISA**

Partnerske organizacije okupljene u Lokalnom partnerstvu za zapošljavanje Banja Luka pozivaju sve zainteresovane osobe koje žele pokrenuti vlastiti posao da se prijave za učešće u programu podrške razvoju malih biznisa. Program podrške realizuju partneri u okviru projekta „Integracija nezaposlenih osoba sa tržišta rada uz pomoć Lokalnog partnerstva za zapošljavanje Banja Luka“ koji se provodi u okviru projekta „Podrška Evropske unije lokalnim partnerstvima za zapošljavanje – Faza II“ koji finansira Evropska unija, a realizuje Međunarodna organizacija rada.

Javni poziv je usmjeren prema nezaposlenim osobama sa područja grada Banja Luka koje žele pokrenuti vlastiti biznis uz finansijsku i savjetodavnu podršku navedenog partnerstva.

Pravo na učešće u programu podrške razvoja poslovnih ideja i biznisa imaju nezaposlene punoljetne osobe prijavljene na evidenciji Zavoda za zapošljavanje – filijala Banja Luka, koje žele registrovati firmu kao osnovnu djelatnost na području grada Banja Luka. Prednost za učestvovanje u programu pružanja podrške razvoju poslovne ideje i biznisa imaće:

* trenutno nezaposleni mladi muškarci i žene,
* nezaposlene žene,
* nezaposlene osobe sa nižim stepenom obrazovanja,
* pojedinci sa otežanim mogućnostima za zapošljavanje, uključujući one koji su usljed posljedica pandemije Covid-19 ostali bez posla.

Kandidati treba da imaju:

* Visok nivo motivacije za pokretanje samostalnog biznisa,
* Određena vlastita sredstava za poslovanje,
* Sposobnost analitičkog razmišljanja za definisanje jasne poslovne ideje.

Osobe zainteresovane za razvoj poslovne ideje i pokretanje vlastitog biznisa mogu se prijaviti putem namjenski dizajniranog Obrasca za prijavu, najkasnije do 31. 12. 2022. godine do 16:00 časova.

Program podrške za ukupno 20 kandidata čija prijava bude prihvaćena od strane partnerstva, odnosno Komisije za procjenu poslovnih ideja, dobiće priliku za učestvovanje u obuci „Pokreni svoj posao“, u okviru koje će steći znanja neophodna za razradu poslovne ideje i kompletiranje poslovnog plana. Obuka će trajati tri dana, a troškovi učestvovanja biće osigurani od strane organizatora.

Komisije za procjenu poslovnih ideja će odabrati ukupno 5 poslovnih planova, čiji nosioci će dobiti finansijsku i savjetodavnu podršku za osnivanje i razvoj biznisa (Unaprijedi svoj posao).

Finansijska podrška za pojedinačni poslovni poduhvat može biti u iznosu do maksimalno 6.845,40 KM, u skladu sa budžetom projekta. Sredstva se mogu iskoristiti za sufinansiranje nabavke opreme, osnovnih sredstava za rad i potrošnog materijala. Sredstva su nepovratna uz uslov da se u cjelosti koriste za razvoj registrovanog biznisa.

Savjetodavna podrška će u prvoj fazi biti omogućena za maksimalno 20 kandidata, koji su na bazi vlastitih poslovnih ideja, odabrani za učestvovanje u programu podrške. Tokom trodnevne obuke „Pokreni svoj posao“, kandidati će imati priliku da usvoje nova znanja za razvoj poslovne ideje i objedinjavanje poslovnog plana kroz:

• Plan poslovanja;

• Konsolidovanje poslovne ideje;

• Marketing plan;

• Zapošljavanje;

• Organizacija i upravljanje;

• Nabavka;

• Utvrđivanje troškova proizvoda i usluga;

• Finansijsko planiranje;

• Početni kapital i

• Dorada poslovnog plana.

Drugi nivo savjetodavne podrške biće omogućen za 5 korisnika, autora najbolje ocijenjenih poslovnih planova. Ovaj paket podrške podrazumijeva kontinuiranu saradnju sa kandidatima i savjete prilikom registracije i daljeg razvoja biznisa. Vlasnici novoregistrovanih firmi će biti u obavezi učestvovanja u trodnevnoj obuci „Unaprijedi svoj posao“ koja obuhvata sljedeće module:

• Troškovi;

• Marketing;

• Planiranje poslovanja;

• Nabavka i kontrola zaliha;

• Knjigovodstvo;

• Ljudi i produktivnost.

Ovako kreirana podrška osigurava dugoročan razvoj najboljih poslovnih planova i smanjuje rizik od stagnacije u poslovanju, odnosno potencijalnog zatvaranja firme. Finansijsku i savjetodavnu podršku pružaju članovi partnerstva, odnosno treneri za implementaciju MOR-ovih paketa „Pokreni svoj posao“ i „Unaprijedi svoj posao“. Uslov za dobijanje podrške pri pokretanju i vođenju posla je redovno prisustvo i aktivno učešće na obukama.

Svi kandidati će tokom obuke biti detaljno informisani o kriterijima za ocjenu kvaliteta poslovnog plana.

Prijave se mogu podnijeti popunjavanjem Obrasca za prijavu koji je dostupan na linku.

Popunjen Obrazac za prijavu je moguće predati:

• Elektronskim popunjavanjem obrasca na linku;

• Lično u Gradskoj razvojnog agenciji Banja Luka;

• Poštom na adresu: Gradska razvojna agencija Banja Luka, ulica Josifa Pančića br. 8.

Učesnici koji budu odabrani za učešće u Programu, prije početka obuke, treba da dostave Uvjerenje Zavoda za zapošljavanje – Filijala Banja Luka da se vode na evidenciji nezaposlenih.

Rok za podnošenje prijava je 31.12.2022. godine do 16:00 časova.

Nepotpune i neblagovremene prijave neće biti uzete u razmatranje.

Za sva dodatna pitanja možete se obratiti lično u Gradskoj razvojnoj agenciji Banja Luka, putem e-mail adrese danka.dabic@cidea.org ili na telefonski broj 051 433 460.